כיצד בוחרים מערכת חימום לבית?
| ומה לגבי האמבטיה?
בכל פעם שמגיעים לשלהי הקיץ, ורוחות הסתיו הקרירות מנשבות ומזכירות לנו את הקור הצפוי לנו בחורף, צפה ועולה מחדש הדילמה הקבועה לגבי הדרך הטובה ביותר לחימום הבית. האפשרויות מגוונות, וכל אפשרות טומנת בחובה יתרונות וחסרונות משל עצמה. כדי לדעת לבחור את מערכת החימום המתאימה ביותר, כדאי לדעת אילו שיקולים חשוב להביא בחשבון.
תקציב: יש לקחת בחשבון כמה עולה המכשיר, כמה עולה התקנתו ומהן עלויות השימוש בו, כשההוצאות יכולות להיות בגין חשמל, תחזוקה, טיפול ורכישת דברים חיוניים, כגון סולר וגז.
יעילות: עד כמה מערכת החימום יעילה? ככל שביכולתה לחמם חלל גדול יותר, בעצמה הגבוהה ביותר, במהירות גדולה ביותר, כך היא תיחשב יותר יעילה.
מענה על הצרכים: בעת בחירתה של מערכת חימום יש לחשוב על הצרכים שלנו, ועל שקלול הגורמים המשפיעים: מספר הנפשות בבית; גודל החלל - חלל גדול דורש מערכת חימום "רצינית" יותר; מספר החדרים בבית; מיקום הבית - באזורי ההרים קר יותר מאשר באזורים אחרים; סוג הבית - בית קרקע וכן דירה בקומת קרקע או בקומה אחרונה, קשה יותר לחמם מאשר דירה אמצעית בבניין.
איטום ובידוד: בבית עם קירות עבים העשויים מחומר מבודד, ושמותקנים בו חלונות איכותיים ודלתות רציניות, תימנע חדירת קור ובריחת חום ואפשר יהיה להסתפק במערכת חימום פחות "רצינית".
בטיחות: יש לחשוב גם על בטיחות בעת בחירת מערכת חימום, ולא להתפשר על העניין. יש לוודא שהמערכת בעלת תו תקן, ולהקפיד על הוראות שימוש ועל התקנה בטוחה כדי למנוע אסון.
נוחות השימוש גם היא נחשבת לשיקול מרכזי בעת הבחירה.
מה עדיף מבין כל מערכות החימום?
לרובנו בבית יש מזגן שמצנן אותנו ומשיב את נפשותינו בימי הקיץ החמים. רבים מאתנו מנצלים אותו גם לשם החימום. האם זה כדאי?
המזגן עובד באופן הבא - הוא שואב אוויר מבחוץ, דוחס אותו, מאייד אותו ומוציא החוצה בפליטה גז בטמפרטורה שונה מזו שהייתה כשנאסף אליו. בקיץ יש איסוף של אוויר חם שבסיום תהליך האידוי והדחיסה נפלט החוצה בטמפרטורה נמוכה יותר, ואילו בחורף מתרחש בדיוק התהליך ההפוך, והאוויר הקר שנאסף מופץ בחזרה חם.
מהם היתרונות של שימוש במזגן לחימום?
חיסכון בכסף - חימום באמצעות מזגן נחשב לחסכוני וזול ביחס לפתרונות חימום אחרים.
המזגן מחמם ביעילות חללים די גדולים.
המזגן משמש אמצעי יעיל, הן בחורף הן בקיץ, והשימוש הרב בו מחזיר את ההשקעה הראשונית היקרה הכרוכה ברכישתו ובתשלום עבור התקנתו.
מזגן הוא מאוד בטוח לשימוש.
מהם החסרונות של שימוש במזגן לחימום?
המזגן מוציא אוויר וריח שאינם נעימים במיוחד, והוא גם מאוד מייבש את האוויר ולכן לא נעים לשימוש. כמו-כן, מי שלא משתמש במזגן בקיץ, ונאלץ להתקינו רק לשם חימום בחורף, עלויות ההתקנה עשויות שלא להשתלם.
קטנים או גדולים, זולים או יקרים, כל מפזרי החום עובדים על אותו עיקרון, ויש להם מעט יתרונות ולא מעט חסרונות.
מדובר במכשיר שאוסף אוויר קר ומחמם אותו באמצעות גוף חימום המצוי בתוכו. לאחר החימום האוויר נפלט החוצה על ידי מאוורר מפוח.
מהם היתרונות של חימום באמצעות מפזר חום?
היתרון הבולט ביותר בנוגע לחימום על ידי מפזר חום קשור לעובדה כי מדובר במכשיר שעולה מעט כסף, יחסית למוצרי חשמל מפיצי חום אחרים. הוא גם מפזר במהירות גדולה ובאופן אחיד חללים קטנים, והוא גם קל ונייד.
מהם החסרונות של חימום באמצעות מפזר חום?
מפזר חום לא מצליח לחמם חללים גדולים, ומסייע להפגת הקור רק לאלה ש"נדבקים" לפתחו.
שימוש במפזר חום נחשב ללא בטיחותי במיוחד.
מפזר חום בכל גודל צורך המון המון המון חשמל, ולכן שימוש תכוף בו "ישתה" לכם לא מעט כסף.
מפזר חום פולט רוח ומייבש את החדר.
חלק ממפזרי החום מרעישים מאד.
אמצעי חימום שישראלים מאוד אוהבים, וגם לו יש יתרונות וחסרונות.
בתוך הרדיאטור מצויים גופי חימום המחממים שמן שעובר במעין צנרת המצויה בצלעות התנור, אשר סביבן נוצרת סירקולציית אוויר שמחממת בהדרגה את החדר.
מהם היתרונות של חימום באמצעות רדיאטור?
לא צורך יותר מדי חשמל (מעט יותר ממזגן).
בטיחותי - גופי החימום מוגנים היטב.
מפזר חום באופן אחיד לכל הכיוונים.
מהם החסרונות של חימום באמצעות רדיאטור?
לא מחמם את כל החדר ומספק פתרון רק למי ש"נצמד" אליו.
מחמם לאט מאוד.
החלום האולטימטיבי לעונת החורף הוא בית שמחומם על ידי מערכת חימום תת רצפתי עתירת יתרונות וחסכונית. זהו אמצעי חימום מודרני מבורך ונחשק.
מתחת לריצוף הבית מונחת מערכת של חוטי חשמל ו/או צינורות שמשמשים כגופי חימום המפיצים חום כלפי מעלה.
מהם היתרונות של חימום באמצעות מערכת חימום תת רצפתי?
החום מופץ באופן אחיד בחלל החדר.
אפשר לחמם שטחים גדולים.
המערכת מפיצה חום גם באמבטיה ומשמשת כאמצעי מחמם מים, וככזה המחליף תנור לחימום אמבטיה.
המערכת מתאימה לבתים עם הרבה חדרים, כאשר אפשר לשלוט בנפרד במערכת מכל חדר.המערכת מצויה מתחת לרצפה מה שהופך אותה נסתרת ולא פוגעת בעיצוב .
אין כל רעש, יובש או רוח.
מהם החסרונות של חימום באמצעות מערכת חימום תת רצפתי?
יש צורך לפרק ריצוף לשם התקנת המערכת, מה שהופך אותה מתאימה במיוחד למי שבונה או משפץ בית.
מערכת חימום תת רצפתי מתאימה ומומלצת רק לדירות ששטחן מעל 150 מ"ר.
מה שהיה פעם מערכת החימום הזולה והיעילה ביותר, נדחק על ידי פתרונות חימום לבית חדשניים יותר. יחד עם זאת, עדיין יש כאלה שמבכרים את החימום באמצעות תנורי נפט.
מהם היתרונות של חימום באמצעות תנור נפט?
עיצוב חדשני ויפה.
חימום אחיד, מהיר ונעים.
מהם החסרונות של חימום באמצעות תנור נפט?
תנורי נפט יקרים מאוד בתפעול השוטף.
הריח המתקבל בעת ההפעלה לא נעים.
תנור נפט נחשב לאמצעי חימום לא בטיחותי.
יש מערכות חימום שונות המחוממות באמצעות סולר שעובר דרך צנרת המפיצה את החומר לאמצעי חימום שונים, ולחלקיהן של מערכות הסקה מגוונות. בין מערכות החימום בסולר בולטות: מערכות הסקה, קמינים ותותחי סולר לחימום.
מהם היתרונות של חימום באמצעות סולר?
חימום נעים ללא פגיעה בלחות וללא יובש.
פיזור חום טוב ואחיד.
מחמם גם חללים גדולים.
מהם החסרונות של חימום באמצעות סולר?
יקר מאוד - גם החומר, גם פעולת החימום וגם התחזוקה השוטפת (ביקורת טכנאי לפחות פעם בשנה).
הקמת מערכת החימום יקרה.
חלק מהחימום בורח דרך הצנרת.
זהו גלגול מודרני של תנור הספירלה המוכר לכולנו, ואשר נושא יתרונות וחסרונות דומים.
בתנור יש נורות אינפרא אדום שמייצרות חום ומפיצות אותו לסביבה הקרובה.
מהם היתרונות של חימום באמצעות תנור חימום אינפרא?
מהם החסרונות של חימום באמצעות תנור חימום אינפרא?
מחמם רק מי שיושב קרוב, ולא מתאים לחימום החדר.
לא בטיחותי לילדים.
אמצעי חימום יעיל, יפה, משרה אווירה נעימה והופך פופולארי גם בישראל - הלוא הוא הקמין – האח המוכר לכולנו מסרטים רומנטיים ומלאי תשוקה.
הקמין המסורתי המחובר לארובה ומחמם את החלל על ידי הבערת עצים בקמין - קמין עץ.
קמין חשמלי העובד על חשמל ומפיץ חום לסביבה.
קמין העובד עם חומר בעירה - סולר, נפט או גז.
יפה, רומנטי ומעוצב.
החום מתפשט מהר.
החום אחיד, נעים ומתאים לחימום חללים גדולים.
האוויר נקי ונעים (גם כשמדובר בקמין עצים או קמין גז - הארובה מפנה את כל האוויר המזוהם החוצה).
חימום יעיל בצורה יוצאת דופן.
שורד לאורך שנים.
קמין חשמלי אפשרי להתקנה בכל מקום (גם באמבטיה), ולא מחייב ארובה.
התקנה ותחזוקה יקרות.
לא בטיחותי עבור ילדים.
קמין עצים דורש המון עבודה, בשונה מקמין גז שמופעל בלחיצת כפתור. כך גם קמין חשמלי.
קמין חשמלי “שותה” המון חשמל.
בעלי מקצוע ונותני שירות בתחום הקמינים ותנורי ארובה.
ומה לגבי האמבטיה?
חימום אמבטיה כולל לא רק תנור חימום לאמבטיה שיחמם את האוויר בעת שאנו מתרחצים אלא יש צורך גם במחמם מים. חדר האמבט לא יכול לעבור חימום בכל אמצעי, וחשוב מאוד שיחומם כהלכה. לכן יש להקדיש מחשבה לפני שבוחרים תנור חימום לאמבטיה.
מערכות הסקה מרכזיות, לרבות מערכת חימום תת רצפתי דואגות גם לחימום חלל האמבטיה וגם לחימום המים. גם תנורי גז יכולים להשלים את המלאכה שמאפשרת חימום מים בגז. אם תבחרו לחמם את ביתכם באמצעות מזגנים או מכשירי חשמל אחרים, תזדקקו לדוד שמש לחימום המים ולתנור חימום לאמבטיה שייתלה בנפרד - תנור ספירלה, תנור קורן, תנור אינפרא אדום או מפזר חום.
חימום הבית - איך לחמם את הבית בצורה יעילה?
פתרונות חימום , מערכות חימום והסקה, ציוד למערכות הסקה ועוד.